เงินนอกดันหุ้นเช้าบวก7.98จุด
หุ้นไทยปิดเช้า20ก.พ.ดัชนีบวก 7.98 จุดที่ 1,137.91 จุด มูลค่าซื้อขาย 19,622.37 ล้านบาท
20 ก.พ. 2555

หุ้นไทยปิดเช้า20ก.พ.ดัชนีบวก 7.98 จุดที่ 1,137.91 จุด มูลค่าซื้อขาย 19,622.37 ล้านบาท




ดัชนีหุ้นไทยปิดทำการในช่วงครึ่งวันเช้าของวันที่ 20 ก.พ. 2555 ที่ระดับ 1,137.91 จุดเพิ่มขึ้น 7.98 จุด มูลค่าซื้อขาย 19,622.37 ล้านบาท
สำหรับหุ้นที่มีแรงซื้อเข้ามามีมูลค่าสูงสุด 5 อันดับแรกคือ  1. PTTปิด 353 บาทเพิ่มขึ้น 9 บาทมูลค่ากว่า 2,286 ล้านบาท2.IVLปิด 42 บาทเพิ่มขึ้น 1.50 บาท มูลค่า 1,449.18ล้านบาท3. SCCปิด359 บาทเพิ่มขึ้น 5 บาทมูลค่า 1,049.61 ล้านบาท4.PTTEPปิด181.50 บาทเพิ่มขึ้น 3.50 บาทมูลค่า 1,017.86 ล้านบาท 5.PTTGCปิด 74.50 บาทเพิ่มขึ้น 0.25 บาท มูลค่า822.42 ล้านบาท
บล.เอเซียพลัส ระบุว่า ตลาดหุ้นสดใสจากเงินทุนต่างประเทศไทยไหลเข้ามา   หลังจากตัวเลขเศรษฐกิจสหรัฐฟื้นตัวต่อเนื่อง นอกจากนี้การที่จีนประกาศลดเงินสำรองลงอีก0.5%และเป็นการลดลงเป็นครั้งที่ 2ถือว่า เป็นการเพิ่มปริมาณเงินเข้าระบบ และสนับสนุนให้สินทรัพย์เสี่ยง ปรับตัวเพิ่มขึ้น ดังนั้นจึงเพิ่มน้ำหนักลงทุนในหุ้นพลังงานและปิโตรเคมีเช่นPTTEP
นอกจากนี้ในวันนี้  มีกำหนดการประชุมรัฐมนตรีเศรษฐกิจของยุโรป ที่กรุงบรัสเซล  เพื่อหาข้อสรุปต่อการให้ความช่วยเหลือทางการเงินแก่กรีซรอบ 2  1.3 แสนล้านยูโร   หรือ หากมองโลกในแง่ร้าย  จะยังไม่มีข้อสรุปในการให้ความช่วยเหลือ และยังถูกยืดเยื้อออกไปอีก  คาดว่ามีโอกาสเลื่อนได้อีก 2 ครั้ง คือ ในเดือน มี.ค. 2555 เพราะเป็นช่วงเวลาที่กรีซ ต้องเผชิญกับการชำระหนี้ที่ครบกำหนดก้อนใหญ่ราว 1.7 หมื่นล้านยูโร  หรือ จะรอจนผ่านพ้นการเลือกตั้งในกรีซเดือน เม.ย. 2555  เพื่อให้รัฐบาลใหม่ เข้ารับทราบภาระผูกที่จะต้องปฏบัติ ตามเงื่อนไข การกู้ยืมเงินรอบ
ขณะที่ราคาน้ำมันลาสุดปรับตัวเพิ่มขึ้น   ราคาน้ำมันดิบไลท์ที่ตลาดสิงคโปร์ครึ่งวันเช้าเพิ่มขึ้น 1.75 ดอลลาร์ มาอยู่ที่ 104.99 ดอลลาร์/บาร์เรล     ปัจจัยที่ทำใหราคาน้ำมันเพิ่มขึ้น เป็นผลมาจากนักค้าน้ำมันมีความกังวลต่อสถานการณ์ความตึงเครียดระหว่างอิหร่านและชาติตะวันตก หลังอิหร่านประกาศหยุดส่งออกน้ำมันไปอังกฤษและฝรั่งเศสแล้ว